ముంబై: కూతురు షీనా బోరాను కిరాతకంగా హతమార్చిన కేసులో విచారణ ఎదుర్కొంటున్న మాజీ మీడియా టైకూన్ ఇంద్రాణి ముఖర్జియా... తన భర్తకు విడాకులివ్వాలనుకుంటున్నట్టు ముంబై కోర్టుకు విన్నవించారు. ఆమెతో పాటు భర్త పీటర్ ముఖర్జియాపై సీబీఐ హత్యానేరం కింద అభియోగాలు మోపిన విషయం తెలిసిందే. ఇంద్రాణి పీటర్ ముఖర్జియాను 2002లో వివాహం చేసుకున్నారు. ఇద్దరికీ ఇది రెండో వివాహమే. షీనాబోరా హత్య కేసులో ఇంద్రాణి ముఖర్జియాను 2015లో అరెస్టు చేశారు. అంతకు ముందు మూడేళ్ల క్రితమే షీనా బోరాను హత్యచేసినట్టు ఇంద్రాణి డ్రైవర్ ఒప్పుకోవడంతో అసలు కథ వెలుగులోకి వచ్చింది. ఆ సమయం షీనా బోరా తన సోదరి అని... అమెరికాలో చదువుకోవడానికి వెళ్లి అక్కడే స్థిరపడిందని ఇంద్రాణి తన స్నేహితులు, బంధువులకు చెప్పేవారు. పీటర్ ముఖర్జియా ఇంద్రాణితో వివాహం కాకముందు జన్మించిన రాహుల్ ముఖర్జియా, షీనా బోరా ప్రేమించుకుని పెళ్లికి సిద్ధపడడం రుచించకపోవడం వల్లే... ఇంద్రాణి కూతురి హత్యకు పథకం వేసినట్టు వెల్లడయింది.  ఇంద్రాణి, పీటర్ ముఖర్జియాతో పాటు, ఇంద్రాణి మొదటి భర్త సంజీవ్ ఖన్నా ముగ్గురూ కలిసి షీనా బోరాను కిడ్నాప్ చేసి, చంపేసినట్టు సోమవారం సీబీఐ ముంబై కోర్టుకు తెలిపింది. హత్యానంతరం ఆధారాలు లేకుండా చేసేందుకు ఆమె శవాన్ని తగులబెట్టినట్టు వెల్లడించింది. కాగా ఈ కేసులో తనను కావాలనే ఇరికించారనీ... అందుకే తాను విడాకులివ్వాలనుకుంటున్నట్టు ఇంద్రాణి పేర్కొన్నారు. దీంతో విడాకుల వ్యవహారం ఫ్యామిలీ కోర్టులో తేల్చుకోవాలని న్యాయమూర్తి సూచించారు.
mumbai: koothuru sheena boranu kiraatakamgaa hatamaarchina kesulo vichaarana edurkontunna maji media taikoon indraani mukharjia... tana bhartaku vidaakulivvaalanukunta mumbai kortuku vinnavinchaaru. aametho paatu bharta peater mukharjiyapai cbi hatyaneram kinda abhiyogaalu mopina vishayam telisinde. indraani peater mukharjiyaanu 2002loo vivaham chesukunnaru. iddarikee idhi rendo vivahame. sheenabora hatya kesulo indraani mukharjiyaanu 2015loo arestu chesaru. antaku mundu moodella kritame sheena boranu hatyachesinattu indraani driver oppukovadamto asalu katha veluguloki vachindi. aa samayam sheena bora tana sodari ani... americalo chaduvukovadaniki velli akkade sthirapadindani indraani tana snehitulu, bandhuvulaku cheppevaaru. peater mukharjia indraanitoe vivaham kaakamundu janminchina rahul mukharjia, sheena bora preminchukuni pelliki siddhapadadam ruchinchakapovadam valle... indraani koothuri hatyaku pathakam vesinattu velladayindi.  indraani, peater mukharjiyaatho paatu, indraani modati bharta sanjiv khanna mugguru kalisi sheena boranu kidnap chesi, champesinattu somavaram cbi mumbai kortuku telipindi. hatyaanantaram aadhaaraalu lekunda chesenduku aame shavaanni tagulabettinattu velladinchindi. kaga ee kesulo tananu kavalane irikinchaaranii... anduke taanu vidaakulivvaalanukunta indraani perkonnaru. deentho vidaakula vyavahaaram famili kortulo telchukovalani nyaayamuurti suuchimchaaru.